**מימן צ'אנג** (באנגלית: Meemann Chang: נולדה ב17 באפריל 1936) היא פלאונטולוגית סינית. צ'אנג הקדישה את חייה לחקירת והבנת מאובנים של דגים שחיו לפני כ-50-130 מליון שנים. היא השלימה את לימודיה באוניברסיטת מוסקבה ב-1960 ואת הדוקטורט שלה באוניברסיטת שטוקהולם ב-1982. היא האישה הראשונה שהייתה ראשת IVPP, המכון לפלאונטולוגיה ולפלאונתרופולוגיה של בעלי חוליות בסין, ב-1983. על הישגיה הרבים קיבלה תואר כבוד מאוניברסיטת שיקגו ב-2011 ומדליית פרס רומר-סימפסון מהאגודה לפלאונטולוגיה של בעלי חוליות ב-2016. מחקריה עסקו בין היתר בתחומים: פילוגנטיקה, זואוגאוגרפיה, פלאואקולוגיה, פלאונטולוגיה וביוסטרטיגרפיה של דגים, שחיו בעידנים מזוזואיקון וקנוזואיקון (כ-130-50 מליון שנים לפני היום).

### קורות חייה

  

מימן צ'אנג נולדה בסין בשנת 1936. אביה של צ'אנג היה פתולוג מחונן מנאנג'ינג שבסין, ורצה שהיא תהפוך לרופאה כשתגדל. צ'אנג אהבה את הארץ והאדמה, ולכן לפנתה בחרה דווקא ללמוד גיאולוגיה. בשנת 1958, לאחר שסגן הנשיא בסין ליו שאוצ'י קרא לחקור את את כדור הארץ, כדי שסין תוכל לנצל את משאבי הטבע שלה, כמו נפט, צ'אנג נענתה לקריאתו. בעקבות חקירתה והיכרותה עם הגיאולוגיה של סין, היא החלה לחקור מאובני דגים, מסע שלקח אותה לארצות רבות. ב-1960 השלימה את לימודיה באוניברסיטת מוסקבה. בשנת 1965 צ'אנג נבחרה לבצע מחקר לתואר שני במוזיאון השבדי להיסטוריה של הטבע בשטוקהולם, אחד ממרכזי המחקר המובילים לפלאונטולוגיה. כאשר מהפכת התרבות שטפה את סין ב-1966, צ'אנג, כאישיות פטריוטית, הפסיקה את לימודיה וחזרה לסין .

### קריירה

צ'אנג הייתה מנהלת המכון IVPP מ-1983 עד 1991, נשיאת האגודה הבינלאומית לפלאונטולוגיה מ-1992 עד 1996 ונשיאת האגודה הפלאונטולוגית של סין מ-1993 עד 1997. צ'אנג נבחרה להיות שותפה באגודת הלינאית של לונדון ב-1995 ובאקדמיה המלכותית השוודית למדעים ב2011 כחוקרת זרה. בשנת 1991 היא נבחרה כחברה באקדמיה הסינית של המדעים. הקריירה של צ'אנג ברחבי העולם אפשרה לה ללמוד שפות רבות. פרט לסינית, שלטה באנגלית וקראה בגרמנית וצרפתית. כאשר למדה באוניברסית מוסקבה, למדה רוסית וכשלמדה באוניברסיטת שטוקהולם רכשה את ידיעת השפה השוודית .

### מחקריה

מימן צ'אנג חקרה את תפוצת מיני הדגים ברחבי האוקיינוס השקט, תפוצה שהגיעה לשיאה לפני כ-34-56 מיליון שנים. רוב הדגים במערב אוקיינוס זה נכחדו, אך כמה מהם, כגון דג הקואלקנת שעליו חקרה, עדיין שורדים במזרח האוקיינוס. בהתבסס על מחקריה על מאובני הדגים, היא קבעה את גילם וסביבתם של מאובני הדגים. תוצאות מחקריה חוללו מהפך בחקר האבולוציה המוקדמת של בעלי חוליות. למחקריה יש תרומה לחיפושי הנפט בסין. עם זאת, תרומתה המשמעותית ביותר למדע היא מחקריה על האנטומיה של גולגולת דגים סרקופטריגים מוקדמים.

### פרסים והוקרה

צ'אנג זכתה בפרס רומר-סימפסון מהאגודה לפלאונטולוגיה של בעלי חוליות ב-2016. היא קיבלה תואר כבוד מאוניברסיטת שיקגו ב-2011. ב-2018 זכתה בפרס ההישג של קרן הו ליונג הו לי ובפרס לוריאל- אונסק"ו לנשים במדע. את שני הפרסים קיבלה בזכות תרומתה להבנה, כיצד חולייתנים עברו מהים אל היבשה. בנוסף, לזכרה קראו לשלושה מינים של בעלי חיים נכחדים על שמה:
sarcopterygian fish Meemannia
theropod dinosaur Sinovenator changii
bird Archaeornithura Meemannae 
היא הופיעה בסדרת ספרי הילדים הסינים: "Asian Scientist Junior", שמקדמת מדענים מצטיינים. בדצמבר 2020, צ'אנג הומלצה כמועמדת למתן שמות לאסטרואידים בינלאומיים, ובמאי 2021 אושרה הבקשה. האסטרואיד מספר 347336, שהתגלה על ידי האקדמיה הסינית למדעים נקרא "כוכב צ'אנג מימן" על שמה .

### ראו גם

* **פלאונטולוגיה**
* **גיאולוגיה**

### הערות שוליים

1. 1 2 3    
שגיאות פרמטריות בתבנית:צ-מאמר   
פרמטרי חובה [ מחבר ] חסרים , [ : "Paleontology: Hooked on 
fossils"], **Nature**, 2006
2. 1 2 3 4 5 6 7    
שגיאות פרמטריות בתבנית:צ-מאמר   
פרמטרי חובה [ מחבר ] חסרים , IVPP’s Professor to Receive Honorary Degree from Chicago University, **IVPP: Chinese Academy of Sciences**, 2015
3. ↑  26 Fantastic Female Scientists, Asian scientist, ‏08/03/2019
4. ↑  יש עוד כוכב סיני בחלל: כוכב צ'אנג מימאן, באתר Sina Corporation, ‏03/07/2021